Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 849/11/5511	Žilina, 22.1.2014
EEČ : 2-43-89-2014

U Z N E S E N I E

Trestná vec:	obvinený XXXXX 
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	v presne nezistenej dobe v mesiaci máj 2011 si nezisteným spôsobom zaobstaral kreditnú kartu č. XXXXX vydanú dňa 03.05.2011 spoločnosťou CETELEM Slovensko, a.s., Panenská 7, 812 36 Bratislava, na meno XXXXX XXXXX, k účtu č. XXXXX, následne pomocou tejto kreditnej karty a PIN kódu ku kreditnej karte dňa 15.05.2011 v čase o 08.19 hod. vykonal prostredníctvom bankomatu TATN019K patriaceho spoločnosti XXXXX., umiestneného v meste XXXXX, neoprávnený výber finančnej hotovosti vo výške 50,-€, dňa 15.05.2011 v čase o 10.18 hod. vykonal prostredníctvom bankomatu S6AV432E patriaceho spoločnosti XXXXX umiestneného na XXXXX v meste XXXXX, neoprávnený výber finančnej hotovosti vo výške 50,-€, dňa 15.05.2011 v čase o 14.56 hod. vykonal prostredníctvom bankomatu S6AL26A patriaceho spoločnosti XXXXX umiestneného v meste XXXXX, neoprávnený výber finančnej hotovosti vo výške 100,-€, dňa 16.05.2011 v čase o 12.28 hod. vykonal prostredníctvom bankomatu S6AL26A patriaceho spoločnosti XXXXX, umiestneného v meste XXXXX, neoprávnený výber finančnej hotovosti vo výške 100,-€, dňa 17.05.2011 v čase o 11.47 hod. vykonal prostredníctvom bankomatu S6AL26A patriaceho spoločnosti XXXXX, umiestneného v meste XXXXX, neoprávnený výber finančnej hotovosti vo výške 200,-€ a dňa 18.05.2011 v čase o 11.15 hod. prostredníctvom doteraz nezisteného bankomatu neoprávnene zisťoval disponibilný zostatok na účte, dňa 18.05.2011 v čase o 11.17 hod. vykonal prostredníctvom bankomatu TATN019K patriaceho spoločnosti XXXXX, umiestneného v meste XXXXX, neoprávnený výber finančnej hotovosti vo výške 100,-€, dňa 18.05.2011 v čase o 14.43 hod. vykonal prostredníctvom bankomatu S6AL26A patriaceho spoločnosti XXXXX, umiestneného v meste XXXXX, neoprávnený výber finančnej hotovosti vo výške 100,-€, dňa 18.05.2011 v čase o 16.27 hod. vykonal prostredníctvom bankomatu S6AL26A patriaceho spoločnosti XXXXX umiestneného v meste XXXXX, neoprávnený výber finančnej hotovosti vo výške 200,-€, dňa 19.05.2011 v čase o 14.56 hod. vykonal prostredníctvom bankomatu S6AK046A patriaceho spoločnosti XXXXX umiestneného v meste XXXXX, pokus o neoprávnený výber finančnej hotovosti vo výške 100,-€, ktorý bol neúspešný z dôvodu nedostatočnej disponibilnej čiastky, čím XXXXX, trvale bytom XXXXX, XXXXX, spôsobil neoprávnenými výbermi škodu v celkovej výške 900,-€, pripočítaním ostatných nákladov spojených s neoprávneným používaním kreditnej karty a neoprávnenými výbermi finančnej hotovosti spôsobil XXXXX, škodu v celkovej výške 985,62,-€, 

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľ Okresného riaditeľstva PZ XXXXX, odbor kriminálnej polície uznesením ČVS:ORP-1027/2-OVK-ZA-2011 zo dňa 20.09.2011 v zmysle § 199 ods. 1 Tr. por. začal trestné stíhanie vo veci prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Tr. zákona a následne vyšetrovateľ OR PZ, OKP XXXXX uznesením ČVS:ORP-1027/2-OVK-ZA-2011 zo dňa 25.11.2011 podľa § 206 ods. 1 Tr. por. vzniesol obvinenie XXXXX pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Tr. zákona a prečin krádeže podľa § 212 ods. 1 Tr. zákona, ktorý sa mal týchto prečinov dopustiť v podstate na tom skutkovom základe, ako je uvedené vo výrokovej časti tohto uznesenia.
	
Dňa 22.01.2014 mi predložil vyšetrovateľ OR PZ, OKP XXXXX spolu so spisovým materiálom návrh na zastavenie trestného stíhania v zmysle § 215 ods. 1 písm. d) Tr. poriadku s poukazom na ust. § 9 ods. 1 písm. d) Tr. poriadku, s ktorým som sa stotožnila.
Po preskúmaní vyšetrovacieho spisu som zistila nasledovný skutkový stav:´

V priebehu skráteného vyšetrovania sa obv. XXXXX v predmetnej veci nepodarilo vypočuť, keďže sa v čase vznesenia obvinenia nezdržiaval na území Slovenskej republiky. Následne bolo zaslané predvolanie na výsluch obvineného aj do XXXXX, kam obvinený odišiel tesne po spáchaní trestného činu. Hoci si obvinený predvolanie na výsluch prevzal, na úkon sa bez ospravedlnenia nedostavil. 

Podľa výpovede sv.-pošk. XXXXX obvinenému XXXXX bola koncom mesiaca november roku 2011 diagnostikovaná rakovina pľúc. Obvinený sa mal v decembri roku 2011 podrobiť operácii v XXXXX, nakoľko jeho stav bol vážny. 

XXXXX ústredne INTERPOL Ministerstva vnútra SR bolo zistené, že obv. XXXXX, nar. XXXXX, zomrel v lete roku 2013. Z úmrtného listu, ktorý je súčasťou vyšetrovacieho spisu, vyplýva, že XXXXX, nar. XXXXX, zomrel dňa XXXXX v nemocnici v XXXXX v XXXXX 

 Podľa § 215 ods. 1 písm. d/ Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. poriadku.
Podľa § 9 ods. 1 písm. d/ Tr. por. trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.
 	
	Vzhľadom na vyššie uvedené skutočnosti, nakoľko bolo preukázané, že obvinený XXXXX zomrel, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátorka